Publication: Magyar Közlöny
Issue: MK-2010-172 (Year: 2010, Number: 172)
Era: contemporary
Section: 1. Az Ötv. 33/C. § (2) bekezdése szerint a bíróság eljárása során a polgári perrendtartásról szóló 1952. évi III. törvény
Paragraph Index: 1082

3. Az Ötv. 33/C. §-a alapján indult per központi kérdése a polgármester tevékenységének törvényessége. A per a polgármester sorozatos törvénysértõ tevékenysége vagy törvénysértõ mulasztása miatt indítható, illetve külön kiemelt tényállásként a vagyonnyilatkozat-tételi kötelezettsége szándékos elmulasztása vagy a valóságnak nem megfelelõ teljesítése esetén, mely szintén törvénysértés, de jellegében egyedi természetû. A megindult per azonban jellegében különbözik az Ötv. 99. §-a alapján a közigazgatási hivatal által a törvényességi ellenõrzés körében kezdeményezett, a törvénysértõ határozat bírósági felülvizsgálatára és a jogszabálysértés megszüntetésére irányuló pertõl, melyet a 99. § (3) bekezdése alapján a helyi önkormányzat ellen lehet megindítani. A közigazgatási hivatal, a pert megelõzõen, törvényességi ellenõrzési jogkörében vizsgálja azt is, hogy a helyi önkormányzat szervezete, mûködése, döntéshozatali eljárása megfelel-e a jogszabályoknak. [Ötv. 98. § (3) bekezdés] Ilyen jellegû rendelkezést az Ötv. 33/C. § szerinti perekre nézve a törvény nem tartalmaz. Az önkormányzat rendeletei törvényességi felülvizsgálata kapcsán az Alkotmánybíróság 30/1999. (X. 13.) AB határozatában arra mutatott rá, hogy: „az önkormányzati rendeletalkotás eljárási szabályainak megsértésébõl adódó törvényellenesség vizsgálatát csak a közigazgatási hivatal vezetõje kezdeményezheti. E tekintetben az alkotmánybírósági eljárás megindítására való jogosultság kizárólag a helyi önkormányzatokról szóló 1990. évi LXV. törvény 99. § (2) bekezdés a) pontján alapul.” (ABH 1999, 411.) A határozat indokolásában az Alkotmánybíróság hangsúlyozta, hogy „az önkormányzati mûködés jogszerûségének vizsgálata az Ötv. 98. §-a szerint nem az Alkotmánybíróság, hanem a közigazgatási hivatalok feladata. (...) A közigazgatási hivatal az önkormányzati mûködés jogszerûségének vizsgálata során vizsgálja, hogy az önkormányzat betartotta-e a rendeletalkotási eljárás szabályait, ha e tekintetben alkotmány- vagy törvénysértést észlel, kezdeményezi az Alkotmánybíróság eljárását.” (ABH 1999, 414.) A bíróság a polgármesteri tisztség megszüntetése iránti perben nem törvényességi ellenõrzés keretében benyújtott kereset alapján jár el, ezért a kereset benyújtásának alapjául szolgáló képviselõ-testületi határozat törvényességét csak a benyújtáshoz elõírt törvényi feltételek megléte erejéig vizsgálhatja. A fentiek figyelembevételével megállapítható, hogy a képviselõ-testület mûködésének, döntéshozatali eljárásának törvényességi ellenõrzés keretében való felülvizsgálata nem képezi az Ötv. 33/C. § alapján induló per részét. Azt azonban a per megindításának elõfeltételei között a bíróság vizsgálhatja, mert ezt a felperesnek igazolnia is kell a kereset benyújtásakor, hogy a képviselõ-testület megfelelõ határozatképesség mellett, az elõírt többséggel hozta meg a döntését. A bíróság a kereset benyújtásával összefüggõ képviseleti jogot is vizsgálja. A 961/B/1993. AB határozat értelmezésében a polgármester jogállását alapvetõen az Alkotmány 44/B. §-ának (1) bekezdése alapozza meg, amikor kinyilvánítja, hogy a helyi képviselõ-testület elnöke a polgármester. Az Alkotmánybíróság szerint a polgármestert polgári jogi és közjogi képviseleti jog illeti meg. „Az Ötv. 9. §

Source: https://magyarkozlony.hu/hivatalos-lapok/7fc1f0a2dd2efe55a1877e1f4c0fe24ec242f01b/dokumentumok/28f7853484cc198922e043ac248d029c13f372e9/letoltes